**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: име и адреса на примач, најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:** Институт за европска политика - Скопје

**Адреса (улица, број, општина):** Ул. Антоние Грубишиќ 2/2, општина Центар, 1000 Скопје

**Електронска пошта (e-mail):** contact@epi.org.mk

**Телефонски број:** 02 3280 100

**Лице за контакт (име и презиме, телефон и е-пошта):** Симонида Кацарска, 078 238 748, simonida.kacarska@epi.org.mk

**Веб-страница на Вашата организација:** [www.epi.org.mk](http://www.epi.org.mk)

**Наслов на Вашата/Ваште иницијатива(и):** Отчетност и компетентност преку современ и непристрасен АКМИС систем

**На која од следните области се однесува Вашата/Вашите иницијатива(и)?**

1. **Владеење на право** √
2. **Добро владеење**
3. **Борба против корупција**
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Во извештаите за спроведување на Стратегијата за правосудство на Министерството за правда за 2022 и 2023 година се нотира дека редовните надзори на АКМИС системот давале резултати, односно дека генерално е забележан напредок во организацијата на судовите околу системот АКМИС. Меѓутоа, од јавно достапните извештаи од работните посети во судовите од страна на Судскиот совет, констатирани се низа неправилности поврзани со распределбата на предметите преку системот АКМИС и негово манипулирање. Ваков е случајот со Основен суд Куманово, каде што, освен злоупотреба на системот АКМИС од страна на вршителот на должност претседател на судот, со извршениот надзор во февруари 2023 година се констатирани и нарушувања на угледот на судиската функција, како и груби повреди на начелото на недискриминација. За злоупотреба на АКМИС во јуни 2023 година беше поднесена и кривична пријава против претседателот на Управниот суд Скопје од страна на вработените во судот.

Идентификуваните злоупотреби на системот АКМИС, последователно, беа предмет на обвинувања и префрлање на одговорноста меѓу тогашниот министер за правда и Судскиот совет. Евидентирани слабости на системот АКМИС има и заради неговата застареност и за таа цел, се утврди потреба од надградба на постојниот или воведување на нов софтверски систем, за што од Кралството Норвешка беше ветена донација во износ од 6,8 милиони евра.

Последователно, беа организирани и студиски посети во Кралството Норвешка со цел македонските судии и членови на Советот за ИКТ да се запознаат со карактеристиките на норвешкиот систем за управување со судските предмети што во иднина би послужил како пример за развој на новиот систем АКМИС во земјата. Меѓутоа, поради нерасположливи средства од страна на државата за одржување на новиот систем АКМИС, неговото воведување е во стагнација.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Потребно е да се направи анализа на досегашната примена на системот АКМИС и да се утврди дали треба да се воведе нов софтверски систем или да се надгради постојниот. Во таа насока, потребно е утврдување на расположливите средства од страна на државата со цел доследно одржување на системот. Потребен е и потемелен надзор на функционалноста на системот, како и доследна и навремена казнивост за неговите злоупотреби.

**Цели и очекувани резултати:**

 (*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Очекувана цел е подобрување на казнивоста на системот и враќање на довербата на граѓаните во правосудството.

**Проценка на финансиски импликации и временска рамка:**

 (*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Финансиски импликации не се предвидени со буџетот на државата за одржување и/или надградување на системот.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

ЕПИ ќе продолжи да ја следи состојбата и да известува и во иднина. Истовремено, Европската комисија исто така известува за ова прашање во својот Годишен извештај за Северна Македонија.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

Ангела Делевска, Беба Жагар,

[Извештај во сенка за Поглавје 23 за периодот октомври 2022 – септември 2023 година](https://epi.org.mk/wp-content/uploads/izvestaj-vo-senka-2023.pdf)